
           Nr.23/30/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative, a domnului deputat Cornel Popa, pentru modificarea Legii nr.38/2003 privind transportul în regim de taxi şi în regim de închiriere, trimis comisiei cu adresa nr.P.L. x-85 din 1 martie 2004, Camera Deputaţilor fiind Cameră decizională.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra propunerii legislative pentru modificarea Legii nr.38/2003 privind transportul în regim de taxi şi în regim de închiriere



1. În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.-x 85 din 1 martie 2004, pentru avizare şi dezbatere în fond, cu propunerea legislativă, a domnului deputat Cornel Popa, pentru modificarea Legii nr.38/2003 privind transportul în regim de taxi şi în regim de închiriere.



Prin această iniţiativă legislativă se propune ca numerele de înmatriculare ale autovehiculelor folosite ca taxiuri să fie aplicate pe plăcuţe metalice de culoare galbenă.



Propunerea legislativă a fost avizată favorabil de Consiliul Legislativ cu nr.1666 din 2 decembrie 2003, cu observaţii şi propuneri care nu au fost incluse în textul propunerii.



Guvernul României, cu actul nr.322 din 2 februarie 2004, a comunicat că nu susţine această propunere legislativă întrucât în Regulamentul de aplicare a prevederilor Ordonanţei de urgenţă a Guvernului nr.195/2002 privind circulaţia pe drumurile publice, aprobat prin Hotărârea Guvernului nr.85/2003, se prevede că numărul de înmatriculare se aplică pe plăcuţe metalice având fond alb reflectorizant, corespunzător standardelor în vigoare.



Propunerea legislativă a fost respinsă de Senat în şedinţa din 24 februarie 2004.



Comisia pentru administraţie publică, amenajarea teritoriului şi echilibru ecologic, cu nr.26/1720/10.03.2004 şi Comisia pentru buget, finanţe şi bănci, cu nr.115/04.03.2004, au hotărât să propună respingerea propunerii legislative.



2. În raport de obiectul de reglementare şi conţinutul său, propunerea legislativă face parte din categoria legilor ordinare.



3. Lucrările comisiei s-au desfăşurat în data de 10 martie 2004.



La lucrări au fost prezenţi 22 de deputaţi din totalul de 25 de deputaţi membri ai comisiei.



La dezbaterea propunerii legislative au participat specialişti din cadrul Ministerului Transporturilor, Construcţiilor şi Turismului.



Raportul comisiei a fost adoptat în unanimitate.



4. Potrivit prevederilor art.75 din Constituţia României, republicată, Camera Deputaţilor este Cameră decizională.



5. În urma dezbaterilor, membrii comisiei au hotărât să propună plenului Camerei Deputaţilor, respingerea propunerii legislative.


                  PREŞEDINTE,                                           SECRETAR,

                    István Antal                                             Aurelia Vasile

Expert,

Daniel Bădina

